CELEX: 62018CA0236
Language: sk
Date: 2019-12-19 00:00:00
Title: Vec C-236/18: Rozsudok Súdneho dvora (druhá komora) z 19. decembra 2019 (návrh na začatie prejudiciálneho konania, ktorý podal Cour de cassation – Francúzsko) – GRDF SA/Eni Gas & Power France SA, Direct énergie, Commission de régulation de l’énergie, Procureur général près la cour d’appel de Paris (Návrh na začatie prejudiciálneho konania – Spoločné pravidlá pre vnútorný trh so zemným plynom – Smernica 2009/73/ES – Článok 41 ods. 11 – Urovnávanie sporov týkajúcich sa povinností uložených prevádzkovateľovi siete – Časové účinky rozhodnutí orgánu na urovnanie sporov – Právna istota – Legitímna dôvera)

2.3.2020   
            
            
               SK
            
            
               Úradný vestník Európskej únie
            
            
               C 68/7
            
         
      Rozsudok Súdneho dvora (druhá komora) z 19. decembra 2019 (návrh na začatie prejudiciálneho konania, ktorý podal Cour de cassation – Francúzsko) – GRDF SA/Eni Gas & Power France SA, Direct énergie, Commission de régulation de l’énergie, Procureur général près la cour d’appel de Paris
      (Vec C-236/18) (1)
      
      (Návrh na začatie prejudiciálneho konania - Spoločné pravidlá pre vnútorný trh so zemným plynom - Smernica 2009/73/ES - Článok 41 ods. 11 - Urovnávanie sporov týkajúcich sa povinností uložených prevádzkovateľovi siete - Časové účinky rozhodnutí orgánu na urovnanie sporov - Právna istota - Legitímna dôvera)
      (2020/C 68/03)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Žalobca: GRDF SA
      
         Žalovaní: Eni Gas & Power France SA, Direct énergie, Commission de régulation de l’énergie, Procureur général près la cour d’appel de Paris
      
         Výrok rozsudku
      
      Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES, sa má vykladať v tom zmysle, že nebráni tomu, aby sa účinky rozhodnutia regulačného orgánu, ktorý koná ako orgán na urovnanie sporov, uvedeného v článku 41 ods. 11 tejto smernice, vzťahovali na situáciu účastníkov sporu, o ktorom rozhoduje, v ktorej sa títo účastníci nachádzali pred vznikom tohto sporu, konkrétne pokiaľ ide o zmluvu o preprave zemného plynu, pričom toto rozhodnutie ukladá jednej strane tohto sporu zmluvu upraviť tak, aby bola v súlade s právom Únie počas celého zmluvného obdobia.
      
         (1)  Ú. v. EÚ C 190, 4.6.2018.